तत्काल बुकिंग टिकट शुल्क में बदलाव
रेलवेप्रशासन ने तत्काल बुकिंग टिकटों की दरों में परिवर्तन किया है। परिवर्तन शुल्क 25 दिसंबर से लागू होगा, इसमें व्यस्त एवं गैर व्यस्त अवधि में विभिन्न श्रेणियों में 15 रुपए से 500 रुपए तक होंगे।
उत्तर पश्चिम रेलवे के मुख्य जनसंपर्क अधिकारी तरुण जैन ने बताया कि द्वितीय कुर्सीयान श्रेणी में न्यूनतम 100 किमी दूरी पर गैर व्यस्त अवधि में 10 रुपए एवं व्यस्त अवधि में 15 रुपए शुल्क लगेगा। इसी प्रकार शयनयान श्रेणी में न्यूनतम 500 किमी दूरी पर गैर व्यस्त अवधि में 100 रुपए, व्यस्त अवधि में 200 रुपए, वातानुकूलित कुर्सीयान श्रेणी में न्यूनतम 250 किमी दूरी में गैर व्यस्त अवधि में 125 रुपए, व्यस्त अवधि में 225 रुपए, थर्ड एसी में न्यूनतम दूरी 500 किमी पर गैर व्यस्त अवधि में 300 रुपए, व्यस्त अवधि में 400 रुपए, सैकंड एसी में 500 किमी दूरी पर गैर व्यस्त अवधि में 400, व्यस्त अवधि में 500 रुपए तथा एक्जुकेटिव श्रेणी में न्यूनतम 250 किमी दूरी पर गैर व्यस्त अवधि में 400, व्यस्त अवधि में 500 रुपए लगेंगे।
ट्रेनों में नौ माह अधिक
रहता है यात्रीभार
रेलवेमें तीन माह गैर व्यस्त रहते है तो नौ माह काफी व्यस्त रहते है। इन नौ माह में ट्रेनों में यात्रीभार अधिक रहता है। ऐसे में तत्काल शुल्क राशि भी इस समय अधिक लगती है। व्यस्त माह में जनवरी, अप्रैल, मई, जून, जुलाई, सितंबर, अक्टूबर, नवंबर दिसंबर है तथा गैर व्यस्त अवधि में फरवरी, मार्च, एवं अगस्त शामिल है।
hin_Deva hin_Deva hin_Deva hin_Deva hin_Deva hin_Deva